Гуащэм и к1э1ыгъыныр Жэбагъы зэрыхигъэнар

Еуэри, пщым и гуащэр къыщык1уам, бжэм дей къэсс абимэ, и пщыл1 фызыр и гъусэу, <Джэбагъы и фызым> и к1′эр къыхуи1эта1ым. "Фыкъеблагъэ" жери бжэр 1уихри щ1игъэхьас. Ауэ гуащэм хуабжьу и жагъуэ хъуас, ау зи, зыри жимы1эуэ и щысын ирикъуа нэужь, Джэбагъы жыхуи1ам хуэду хьэщ1эм хуащ1эн згуэрэ, езым хуэфащу згуэрэхэр хуищ1эс абыми щ1эк1′ыжа нэужь, пщым и гуащэр пщым хуэтхьэусых′ас:

- Сыбгъак1уэс абимэ уи жылэм, мыхуэду къыздэ1эпыкъуа1ым, си к1′эр къи1эта1ым, - жи1ыри.

- Ара? – жери…

Ет1уанэ махуэм гупым ях′эсу Джэбагъыи а гупым дей 1ухьас, ет1уанэ махуэм.

- Уэлей, Джэбагъы, уэ хабзэ уощ1э, ухабзэщ1экъус жыт1э щхьэк1′э, ухабзэкъутэм! Уэ жылэ хабзэр – иг′ыр къэс къек1уэк1′а хабзэр – л1оу щ1ызэпхъуэк1′ар?! – жери къыщыхуэгубжьым…

- Сэ х′абзэр зэсхъуэк1′мэ, нэхъыф1ыр къызохь, - жи1ас жи.

Яни, зы ц1ыхум зы ц1ыхум щхьэ зэрыхуимыгъэт1ылъыныр абдей къыщыригъэжьас, ар иригъэщ1ас, жи.

"Сэ х′абзэр зэсхъуэк1′ми и нэхъыф1ыр къызохь", - жери. Дэ зэрытщ1эр ахуэдэс.

"Хьэтыкъуейм Джэбагъы хищ1ык1′ыр апхуэдизс..."

Джэбагъы зыкъомым лъэпкъс жа1э, зыкъомым лъэпкъкъым жа1э <…>. Лъэпк1′э ик1ушхуэ щы1э1ым. Л1ым ик1′и, къы1узыгъэк1′аи дунейм темыт, ик1′и мыпщыл1, амэ х′ахуэт. Х′ахуэти, иг′ы абы згуэрэк1′э зэныкъуэкъу хъумэ, къэбэрдейм – дыдейм – жа1эр арат: “Уэлей, а сэ жыс1эр Джэбагъы и къануным напипл1 къызэбдзэк1′ым етхуанэм итым!” – жа1эт. “Уэлей, ар Джэбагъы идэмэ, си пащ1эр уэзгъэупсынтэм!”. Ипэк1′э пащ1эупсыныр 1ейуэ емык1ут. <…>

Иг′ы и хъыбар куэди жа1э. Ди къуажэ ик1′ри хьэтыкъуейм… Ипэк1′э шуууэ к1уэхэт жэназыми… Хьэпэщ1ей ик1′ри Дэгухьэблэ к1уэхэри… Иг′ы абы щыгъуэ дэсхэтэ1ым, шыр зыф1адзэти, шым я шхуэр зым ейр зым и уанэгум зыф1адзэти, шыхэр зек1уэфтэ1ым. Унэми щ1эмыхьэу, ахуэду уэрамхэм щызырадзэт. А хьэдэр здырах′ам 1ухьэт. Мыбык1э к1уахэр щхьэхуу увт, а унэм щ1эс щыгъуэхэри къыщ1эк1т, къэувти зы къаршыуэ, дыуэ ящ1ти, щ1ыхьэти згуэрэ жа1эт, т1эк1уи щысти, шыг′агъуэм хуэзэмэ, я нэмэзыр ящ1т, хуэмызэмэ, шеи псеи емыфэу къыдэк1ыжт. Не къанэ щы1эт, не ешхэ-ефэ щы1эт. Къыдэк1′ыжри ахуэду Къайнар къэсыжхэри, щ1ымахуэти ик′ындыуэ, жи… <…> Абы т1у зыращ1ык1′ри епсых′хэри, Кушыку жари абыхэм я тхьэмадэу згуэрэм дей епсых′ахэт дыдейхэри…

Т1эк1у къыригъафэс, ешх′эри, шыг′агъуэнэужьи хъуауэ, уэсри къыщ1идзауэ къести…

- Девгъэжьэж! – щыжа1эм щыгъуэ,

- Уэлэхьи фыдэзмыгъэк1′ыжын, мыр щ1ымахуэ жыхуа1эрас, яу, фезгъэук1′ын!

Сядэкъуэш нэхъыжь рэхьмэтлыкъ щы1ас, дядэ нэхърэ нэхъыжьу. Ари абдей щысти:

- Уэлеи, Кушыку, - жи1ас, - а уэ жып1ар Жэбагъы имыда!

- Дэнэ здепсыхар ар?! Уэлэхьи, езгъэдэным! – жи1ыт, жи (щысхэр мэдыхьэшх – П.М.). Хьэтыкъуейм, иштэ, Джэбагъы хищ1ык1′ыр апхуэдизс!